गौ-तस्करी के खिलाफ 30 दिसंबर को दीनानगर में किया जाएगा प्रदर्शन
हिंदूसुरक्षासमिति यूथ विंग की बैठक प्रदेश उपप्रधान विक्रम सिंह की अध्यक्षता में हुई। इसमें प्रदेश प्रधान रवि कुमार के निर्देशानुसार बढ़ रही गौ-तस्करी को लेकर विचार चर्चा की गई। विक्रम सिंह ने कहा कि जिला गुरदासपुर पठानकोट में गौ-तस्करी का प्रचलन तेजी से बढ़ रहा है जोकि हिंदू धर्म के लिए चिंता का विषय है। उन्होंने कहा कि गौ-तस्करी को रोक पाना प्रशासन की लापरवाही को दर्शाता है। उन्होंने कहा कि गौ-तस्करी के खिलाफ प्रशासन को कुंभकर्णी नींद से जगाने के लिए 30 दिसंबर को दीनानगर में रोष रैली की जाएगी और गौ-तस्करों का पुतला जलाकर प्रदर्शन किया जाएगा। इसके बाद पठानकोट में रैली की जाएगी। इस मौके पर वीनू ठाकुर, राहुल सखाल, कमलजीत सिंह, गौरव सैनी, आदित्य डोगरा, पंकज कुमार, आकाशदीप, प्रिंस सैनी, संजीव सैनी, अंशु शर्मा आदि उपस्थित थे।
बैठक को संबोधित करते प्रदेश उपप्रधान विक्रम सिंह।
hin_Deva hin_Deva awa_Deva